BE8 ดีด 4% เก็งกำไร Q1 นิวไฮ โต 35% ลุ้นทั้งปีทะลุ 100 ลบ.
BE8 เด้ง 4% คาดนักลงทุนเก็งกำไร Q1 นิวไฮ โต 35% แตะ 23 ลบ. ทั้งปี 115 ลบ. โต 40% เคาะเป้า 53 บ.
BE8 เด้ง 4% คาดนักลงทุนเก็งกำไร Q1 นิวไฮ โต 35% แตะ 23 ลบ. ทั้งปี 115 ลบ. โต 40% เคาะเป้า 53 บ.
9 พ.ค. 2565

ผู้สื่อข่าวรายงานว่าวันนี้ (9 พ.ค. 2565) ราคาหุ้นบริษัท เบริล 8 พลัส จำกัด (มหาชน) หรือ BE8 ณ เวลา 10:55 น. อยู่ที่ระดับ 42 บาท เพิ่มขึ้น 1.50 บาท หรือ 3.70% โดยทำจุดสูงสุดที่ 42.50 บาท และทำจุดต่ำสุดที่ 40.75 บาท ด้วยมูลค่าการซื้อขาย 92.10 ล้านบาท

บริษัทหลักทรัพย์โนมูระพัฒนสิน จำกัด (มหาชน) ระบุในบทวิเคราะห์ (5 พ.ค. 2565) ว่า BE8 เป็นบริษัทที่ทำด้าน Digital transformation ที่เน้นด้านการบริหารจัดการความสัมพันธ์กับลูกค้า (CRM) ระยะสั้นคาดกำไรไตรมาส 1/2565 เป็น New high ที่ 23 ล้านบาท เพิ่มขึ้น 35% จากงวดเดียวกันของปีก่อน และเพิ่มขึ้น 5% จากไตรมาสก่อน โดยเติบโตขึ้นทั้งเมื่อเทียบกับจากงวดเดียวกันของปีก่อน และจากไตรมาสก่อน ตามรายได้ที่เพิ่มขึ้นจากกระแสการทำ Digital transformation ที่กำลังเป็นที่ต้องการอย่างมากในตลาดและประเมินกำไรปี 2565 โตสูง 40% จากงวดเดียวกันของปีก่อน อยู่ที่ 115 ล้านบาท จากธุรกิจหลักที่เติบโตอย่างต่อเนื่อง การรุกตลาดภาครัฐ และ มี upside จาก JV และ M&amp;A แนะนำราคาเป้าหมาย 53 บาท